2021. gada 7. janvārī Noteikumi Nr. 12

Rīgā (prot. Nr. 2 17. §)

**Grozījumi Ministru kabineta 2009. gada 22. decembra noteikumos Nr. 1607 "Noteikumi par bērna invalīda kopšanas pabalstu"**

Izdoti saskaņā ar

Valsts sociālo pabalstu likuma

15. panta pirmo daļu, 16. panta pirmo daļu un

17. panta pirmo un otro daļu

1. Izdarīt Ministru kabineta 2009. gada 22. decembra noteikumos Nr. 1607 "Noteikumi par bērna invalīda kopšanas pabalstu" (Latvijas Vēstnesis, 2009, 204. nr.; 2010, 77. nr.; 2013, 159. nr.; 2019, 96. nr.) šādus grozījumus:

1.1. izteikt noteikumu nosaukumu šādā redakcijā:

"**Noteikumi par bērna ar invaliditāti kopšanas pabalstu**";

1.2. aizstāt 1. punktā vārdus "bērna invalīda" ar vārdiem "bērna ar invaliditāti";

1.3. aizstāt 4. punktā vārdus "mājaslapā ([www.vsaa.lv](http://www.vsaa.lv))" ar vārdu "tīmekļvietnē";

1.4. papildināt noteikumus ar 4.3punktu šādā redakcijā:

"4.3 Šo noteikumu 4. punktā minēto pieprasījumu var neiesniegt, ja par bērnu, kura kopšanai nepieciešams pabalsts, jau ir piešķirta piemaksa pie ģimenes valsts pabalsta par bērnu ar invaliditāti.";

1.5. izteikt 6. punktu šādā redakcijā:

"6. Veselības un darbspēju ekspertīzes ārstu valsts komisija (turpmāk – komisija) elektroniski iesniedz Valsts sociālās apdrošināšanas aģentūrā informāciju par bērniem ar invaliditāti, kuriem izsniegts atzinums par īpašas kopšanas nepieciešamību sakarā ar smagiem funkcionāliem traucējumiem. Ja minēto informāciju elektroniski iesniegt nav iespējams, komisija to iesniedz papīra formā.";

1.6. papildināt noteikumus ar 7.1punktu šādā redakcijā:

"7.1 Attiecībā uz bērnu, kura kopšanai nepieciešams pabalsts un par kuru saskaņā ar šo noteikumu 4.3punktu nav iesniegts pieprasījums par pabalsta piešķiršanu, Valsts sociālās apdrošināšanas aģentūra lēmumu par pabalsta piešķiršanu vai atteikumu piešķirt pabalstu pieņem mēneša laikā no dienas, kad no komisijas ir saņemta informācija, ka bērnam ar invaliditāti ir izsniegts šo noteikumu 6. punktā minētais atzinums.";

1.7. papildināt noteikumus ar 11.1punktu šādā redakcijā:

"11.1 Šo noteikumu 7.1punktā minētajā kārtībā piešķirto pabalstu Valsts sociālās apdrošināšanas aģentūra bez maksas pārskaita uz kontu, kurā personai, kura audzina bērnu ar invaliditāti, tiek pārskaitīta piemaksa pie ģimenes valsts pabalsta par bērnu ar invaliditāti. Pabalsta saņēmējs jebkurā Valsts sociālās apdrošināšanas aģentūras nodaļā var iesniegt informāciju par citu norēķinu kontu, uz kuru pabalsts pārskaitāms."

2. Noteikumi stājas spēkā 2021. gada 1. jūlijā.

Ministru prezidents A. K. Kariņš

Labklājības ministre R. Petraviča